ร้าน Salang ได้ยินชื่อมานานมากแล้ว ไม่มีโอกาสได้เข้าไปชิมสักที วันนี้วันดีตั้งใจเลยว่าจะเข้าไปทานเพราะตอนนี้ตั้งต้นจากสยามพารากอน นั่ง BTS ไปลงสถานีพญาไท ลงทางออกที่ 2 เดินผ่านกรมปศุสัตว์ แล้วก็จะเจอปทุมวันรีสอร์ท แล้วก็เดินเข้าไปอีก 50 เมตร ก็จะพบกับร้านที่ชื่อว่าความรัก หรือ Salang แล้ว เป็นร้านปิ้งย่างสไตล์เกาหลีแบบบุฟเฟ่ต์ หัวละ 330 บาท ทานได้ 2 ชม. ดูเมนูหน้าร้านแล้วก็ค่อนข้างเยอะน่าทานเลยทีเดียว แถมดูรีวิวเก่าๆก็มีคำชื่นชมมากมาย ว่าถูกอร่อย คุ้มค่า วันนี้มาชิมเองกับตัว ไม่รู้จะเป็นอย่างที่เค้าว่ากันมาหรือเปล่า เข้ามาในร้านเป็นร้านเล็กๆมีที่นั่งประมาณ 8 โต๊ะ ผนังสีเนื้ออ่อนๆมีลายดอกทานตะวัน ส่วนโต๊ะที่นั่งก็เป็นสีส้ม มีเตาดูณ์ควันสไตล์เกาหลีอยู่ด้านบนเป็นเอกลักษณ์ หาที่นั่งแล้วก็สั่งอาหารกันเลย ในเมนูมีทั้ง เนื้อสัน เนื้อลาย เนื้อติดมัน สันคอ เบคอน สันใน เนื้อไก่ ข้าวยำเกาหลี กิมจิ ต๊อกโปกี เห็ดออเร็นจิ สลัด ราเม็งหม้อไฟ หมูผัดซอส เนื้อผัดซอส ไก่ผัดซอส ซาลังราเมน และขนมหวาน นอกจากเมนูพวกนี้จะเป็นแบบบุฟเฟ่ต์แล้ว ยังขายเป็นจานๆเป็น A la Carte ด้วย